**АНОТАЦИИ НА ИЗБИРАЕМИ ДИЦИПЛИНИ**

**(актуализирани 03-04.2024 г.)**

**Модул Б**

**(студентите избират 2 дисциплини)**

**ВАЛДОРФСКА ПЕДАГОГИКА**

**Проф. дпн Албена Чавдарова**

Курсът запознава студентите както с антропософските и педагогически възгледи на Рудолф Щайнер, който през 1919 г. основава първото валдорфско училище, така и с неговата концепция за изграждане на алтернативен модел училищна организация. Студентите ще имат възможност да анализират съвременното валдорфско училище и неговата антропологически ориентирана концепция за обучение и възпитание на основата на принципите за свобода и природосъобразност. Ще бъдат дискутирани теми като как да се учи без учебници, как да се усвояват знания без се поставят оценки, как един учител преподава по всички учебни предмети до 8 клас и какво е да няма училищен директор. Предварителни изисквания: Познания в областта на историята, философията, педагогиката

Очаквани резултати:

* Да се познават, анализират и осмислят философските, педагогически и антропологичски възгледи на Рудолф Щайнер, както и основните положения, залегнали в основаното от него валдорфско училище.
* Да се изгради обективна оценка за учебната и възпитателна практика във валдорфското училище, като се сравни с днешното държавно училище и с други алтернативни модели на училищна организация.

**УЧИЛИЩНО ЗАКОНОДАТЕЛСТВО**

**Проф. д-р Емилия Еничарова**

Курсът по тази дисциплина има за цел да запознае студентите с основните принципи в училищното законодателство и тяхното регламентиране в нормативните актове – конституционни, рамкови, специални, български, чуждестранни, международни;

Основна задача на курса е да подготви студентите за работа с нормативни актове, за тълкуване и прилагане на практика.

Очаквани резултати: Очакваните резултати от обучението са свързани с формиране в студентите на знания и умения за обективен анализ и оценка на нормативните актове за образованието, с оглед безпроблемната професионална реализация на завършващите специалност педагогика..

**ИСТОРИЯ НА УЧИЛИЩНОТО УПРАВЛЕНИЕ В БЪЛГАРИЯ**

**проф. дпн Пенка Цонева**

Целта на учебната дисциплина е да запознае студентите с характера и основните тенденции в развитието на училищното управление през периода от началото на ХІХ в. до 1989 г.

Задачи за реализиране на целта:

- задълбочаване и разширяване на управленската подготовка, получена в базовия курс по управление на образованието;

- изграждане на исторически подход и формиране на знания и компетенции за управленските процеси и явления;

- проучване на същността, функционирането и развитието на системата на народната просвета в периода 1878 – 1989 г.

Очакваните резултати се свързват - формиране на исторически подход и на критерии за оценка на управленски явления и процеси;

- разширяване и задълбочаване на управленските знания и компетенции на студентите с оглед на бъдещата им работа като педагогически съветници, преподаватели, експерти и ръководители в образованието, както и в други области на социално-педагогическата практика.

**УЧИЛИЩНА АДМИНИСТРАЦИЯ И ДОКУМЕНТАЦИЯ**

**Доц. д-р Йонка Първанова**

Основната цел на дисциплината е студентите да усвоят знания за спецификите на администрирането на училищната организация и да придобият умения за работа с основната документация, имаща отношение към организирането и функционирането на училището.

Основните задачи на дисциплината са:

• Студентите да усвоят знания за спецификите и субектите на администрирането на училищната организация;

• Студентите да усвоят знания за основните документи в училище, имащи отношение към неговото структуриране и функциониране;

Студентите да усвоят умения за работа с основните документи (Годишен, план, учебен план, Списък-Образец № 1 и др.), осигуряващи функционирането на училището в рамките на нормативните изисквания.

Очаквани резултати: След приключване на дисциплината студентите:

• Ще познават спецификите и субектите на администрирането на училищната организация;

• Ще могат да разработват и оценяват Годишен план на училището с прилежащите му документи;

• Ще могат да разработват и оценяват Училищен учебен план съобразно различните профили и специфики на различни училища;

• Ще разбират същността и структурата на Списък-Образец № 1 като основен управленски документ в училище;

• Ще разбират спецификите и принципите на определяне броя на паралелките в училище и броя на учениците в тях;

* Ще разбират спецификите и принципите на определяне броя на учителите в училището;
* Ще познават същността и особеностите на други вътрешноучилищни документи, имащи отношение към организирането и структурирането на училището;
* Ще разбират същността на делегирания бюджет, неговото планиране, целесъобразно и законосъобразно изразходване;

**Подмодул В2**

**(студентите избират 1 дисциплина)**

**ДЕТСКА ЛИТЕРАТУРА**

**доц. д-р Мая Сотирова**

Учебната дисциплина има за цел овладяване на знания за същността, спецификите и социалните функции на литературата за деца, за творчеството на най-значимите автори от различните етапи в нейното развитие и формиране на компетентности за ориентиране в специфичните жанрови особености и анализ на конкретни художествени творби.

За постигането на тази цел чрез лекции и семинарни упражнения се решават следните по-важни задачи:

* + да се разкрие познавателният и възпитателният потенциал на литературата за деца;
  + да се обогатят представите на студентите за тематичното и жанровото многообразие на литературата за деца;
  + да се разкрие връзката между нравственото и естетическото в художествената творба;
  + да се формират умения за откриване на авторските предпочитания към теми, образи и литературни видове и т.н.

В края на обучението по дисциплината студентите педагози:

* познават видовото многообразие, тематичното разнообразие и най-значимите автори от класическата и съвременната българска и чуждестранна литература за деца;
* обсъждат проблемите и тенденциите в развитието на литературата за деца;
* откриват характерното за творческия натюрел на даден автор на литературни произведения за деца;
* познават периодите в развитието на българската литературата за деца;
* коментират изследвания на читателските интереси и предпочитания на децата в начална училищна възраст и др.

**ЕЛЕКТРОННО ПОРФОЛИО**

**гл.ас. д-р Галина Георгиева**

Основната цел на курса е свързана с формиране на компетентности за планиране и разработване на електронно портфолио и за използването му като инструмент за оценяване, самооценяване и саморефлексия. Ще се формират знания за възможностите и ограниченията на електронното портфолио в контекста на обучението и оценяването, както и умения за разработване, поддържане и представяне на е-портфолио чрез използване на специализиран софтуер.

В резултат на обучението по учебната дисциплина „Електронно портфолио” ще се формират компетентности за планиране, разработване и използване на електронно портфолио в контекста на обучението. Ще се формират и обогатят знанията за:

• основните характеристики на е-портфолиото и важни особености на специализиран софтуер за разработване и поддържане на електронно портфолио;

• възможностите на е-портфолиото в областта на документирането, проследяването на прогреса в ученето, планирането и представянето на персоналното, академичното и професионалното развитие, както и за оценяване на постиженията на обучаваните.

Ще се развият уменията за:

• използване на специализиран софтуер за създаване на електронно портфолио за цели на обучението и оценяването;

• осъществяване на взаимно оценяване, самооценяване и рефлексия с оглед оптимизиране на собственото учене и ученето в група;

• представяне на разработено от студентите електронно портфолио.

**ПРОЕКТНО БАЗИРАНИ ПОДХОДИ В ОБРАЗОВАНИЕТО**

**проф. д-р Силвия Николаева**

**Обосновка и цел на програмата** - През последните години проект-базираните подходи в образованието разшириха неимоверно границите на своята приложимост и постепенно за множество страни и техните образователни системи се превърнаха в базисен елемент на организацията на учебно-възпитателната практика. Настоящата програма ще даде възможност за преоткриването на формиращия потенциал на подхода както за нуждите на родната ни образователна практика, така и за подготовката на бъдещите учители.

**Задачи на програма**

* Да запознае студентите с историческите корени на проектните подходи в сферата на образованието.
* Да представи съвременните теоретични и практически измерения на проект-базираните подходи и границите на приложимост в образованието.
* Да запознае студентите с основните етапи на подготовка и реализация на учебно-възпитателните проекти.
* Да спомогне за формирането у студентите на устойчива нагласа и практически умения за използване на подходите в ежедневната им работа с учениците.

Очаквани резултати: В края на тренинговата програма студентите трябва:

* + да познават и характеризират основните етапи в развитието на проектните подходи в образованието;
  + да познават и анализират критично водещите проект-базирани подходи в образованието;
  + да владеят умения за планиране, организация, провеждане и оценяване на учебно-възпитателните проекти;
  + да познават и прилагат адекватно основните проект-базирани техники и методи;
  + да са в състояние да разработят и представят вариант на учебно-възпитателен проект приложим в образователните институции у нас.

### КОМПЕТЕНТНОСТЕН ПОДХОД И ИНОВАЦИИ В ОБРАЗОВАНИЕТО

ДИСЦИПЛИНАТА Е ЗАДЪЛЖИТЕЛНА ЗА ИЗБРАЛИТЕ ФАКУЛТАТИВНИЯ МОДУЛ ЗА ДОПЪЛНИТЕЛНА КВАЛИФИКАЦИЯ „УЧИТЕЛ ПО ФИЛОСОФИЯ И ГРАЖДАНСКО ОБРАЗОВАНИЕ“

**проф.дпн Яна Мерджанова**

Компетентностният подход е вече почти класически за съвременното образование. Нещо повече – утвърден е като парадигма и в останалите сфери и равнища на социалния живот. А заради своя идеен и приложен потенциал и заради посоките на човешкото развитие, той продължава да се свързва и с иновациите. Ето защо и предлаганата програма се вписва като ключова в подготовката на съвременния учител и интегрира компетентностния подход с иновациите в образованието – разглежда самия компетентностен подход като иновация в теоретическите му и приложни измерения в комплекса от други базови педагогически подходи /първа част на програмата/; иновациите в контекста на компетентностния подход и на личностното развитие на младите хора в съответствие с учебните програми по… /втора част на програмата/; разнообразни иновативни практики /трета част/. Курсът е едновременно мост между базовата Психолого-педагогическа, Предметна и Методическата подготовка на бъдещите учители по…, и трамплин към практическо интегриране и опитване в професията.

В края на курса на обучение и самостоятелна подготовка студентите:

1. *Да целеполагат взаимосвързано и обосновано* трансверсални личностни компетентности, ключови функционални познавателни компетентности в съответната Методика на обучението по… на три равнища; да конструират *методически цикъл занятия* за поетапно технологично формиране и развитие на компетентностите чрез приложение на персоналното портфолио на ученика.
2. Да могат да правят експертна *оценка на училищен учебник в контекста на компетентностния подход и личностно развитие*.
3. Да разработват, аргументират и представят *иновативна образователна практика.*

Да излагат в дискусионна и/или есеистична форма възгледа си по проблеми на базовите методически подходи в образованието, на компетентностния подход и на иновативните практики в съвременното образование